Lav et referat af nedenstående tekst:

Tekst:
En 41-årig mand forventes onsdag ved Retten i Aalborg at tilstå, at han har taget flere end 1300 børnepornografiske billeder af børn i en daginstitution i Aalborg. Manden, der var vikar i en institution på Feggesundvej i Aalborg Øst, blev opdaget i september sidste år, da en anden ansat så ham tage billeder af et barn i forbindelse med et bleskift. Herefter blev myndighederne kontaktet, og manden blev anholdt. Han har været frihedsberøvet siden den 12. november 2020. Den 41-årige mand er sigtet for at have taget og været i besiddelse af mere end 1329 børnepornografiske billeder samt en videosekvens. Billederne er af kategori 1, hvilket vil sige, at der er tale om billeder af helt eller delvist afklædte børn. Der er tale om billeder af 15 forskellige børn samt børn, der ikke er blevet identificeret. Børnene er mellem to og syv år gamle. Billederne er blevet taget i perioden fra den 2. juni 2020 til den 22. september 2020. Foruden de billeder, der blevet taget på institutionen, er manden også sigtet for at have taget børnepornografiske billeder på en anden adresse i Aalborg. Sagen køres som en tilståelsessag, og der vil udover straffen nedlægges påstand om, at manden skal frakendes retten til at beskæftige sig med børn og unge.

Referat:
Manden forventes onsdag ved Retten i Aalborg at tilstå i den omfattende sag om blufærdighedskrænkelse og besiddelse af børnepornografiske billeder.